CELEX: 62019CA0526
Language: bg
Date: 2020-10-01 00:00:00
Title: Дело C-526/19: Решение на Съда (трети състав) от 1 октомври 2020 г. (преюдициално запитване от Държавен съвет, Франция) — Entoma SAS/Ministre de l’Économie et des Finances, Ministre de l'Agriculture et de l'Alimentation (Преюдициално запитване — Безопасност на храните — Нови храни и нови хранителни съставки — Регламент (ЕО) № 258/97 — Член 1, параграф 2, буква д) — Понятие „хранителни съставки, изолирани от животни“ — Пускане на пазара — Цели насекоми, предназначени за консумация от човека)

23.11.2020   
            
            
               BG
            
            
               Официален вестник на Европейския съюз
            
            
               C 399/20
            
         
      Решение на Съда (трети състав) от 1 октомври 2020 г. (преюдициално запитване от Държавен съвет, Франция) — Entoma SAS/Ministre de l’Économie et des Finances, Ministre de l'Agriculture et de l'Alimentation
      (Дело C-526/19) (1)
      
      (Преюдициално запитване - Безопасност на храните - Нови храни и нови хранителни съставки - Регламент (ЕО) № 258/97 - Член 1, параграф 2, буква д) - Понятие „хранителни съставки, изолирани от животни“ - Пускане на пазара - Цели насекоми, предназначени за консумация от човека)
      (2020/C 399/27)
      Език на производството: френски
      
         Запитваща юрисдикция
      
      Държавен съвет
      
         Страни в главното производство
      
      
         Жалбоподател: Entoma SAS
      
         Ответници: Ministre de l’Économie et des Finances, Ministre de l'Agriculture et de l'Alimentation
      
         Диспозитив
      
      Член 1, параграф 2, буква д) от Регламент (ЕО) № 258/97 на Европейския парламент и на Съвета от 27 януари 1997 година относно нови храни и нови хранителни съставки, изменен с Регламент (ЕО) № 596/2009 на Европейския парламент и на Съвета от 18 юни 2009 г., трябва да се тълкува в смисъл, че храни, съставени от цели животни, предназначени за консумация като такива, включително цели насекоми, не попадат в приложното поле на този регламент.
      
         (1)  ОВ C 328, 30.9.2019 г.